b'\n_START_ARTICLE_\nLietuvos ry\xc5\xa1i\xc5\xb3 su visuomene specialist\xc5\xb3 s\xc4\x85junga\n_START_SECTION_\nIstorija\n_START_PARAGRAPH_\nS\xc4\x85junga \xc4\xafkurta 2000\xc2\xa0m. liepos 4 d., kai Steigiamajame susirinkime i\xc5\xa1rinkta pirmoji LRVS Taryba (pirminink\xc4\x97\xc2\xa0\xe2\x80\x93 Vilija Gudonien\xc4\x97)._NEWLINE_2001\xc2\xa0m. lapkrit\xc4\xaf LRVS tapo Tarptautin\xc4\x97s ry\xc5\xa1i\xc5\xb3 su visuomene asociacijos (IPRA) partnere.\n_START_SECTION_\nValdymo organai\n_START_PARAGRAPH_\nVisuotinis nari\xc5\xb3 susirinkimas yra auk\xc5\xa1\xc4\x8diausias LRVS valdymo organas. Susirinkimo metu dvej\xc5\xb3 met\xc5\xb3 kadencijai renkama Taryba, kuri\xc4\x85 sudaro septyni nariai. Taryba vykdo visas administracines funkcijas, organizuoja renginius, u\xc5\xbesiima nauj\xc5\xb3 nari\xc5\xb3 pritraukimu, S\xc4\x85jungos veiklos populiarinimu.\n_START_SECTION_\nEtikos kodeksas\n_START_PARAGRAPH_\nLRVS Etikos kodeksas patvirtintas 2015 m. lapkrit\xc4\xaf._NEWLINE_Kodeksu siekiama palaikyti auk\xc5\xa1tus ry\xc5\xa1i\xc5\xb3 su visuomene veiklos standartus, visuomen\xc4\x97s, klient\xc5\xb3, darbdavi\xc5\xb3 ir \xc5\xbeiniasklaidos pasitik\xc4\x97jim\xc4\x85 ry\xc5\xa1i\xc5\xb3 su visuomene specialistais. Kiekvienas narys privalo laikytis valstybini\xc5\xb3 teis\xc4\x97s akt\xc5\xb3, u\xc5\xbetikrinti informacijos patikimum\xc4\x85 ir saugum\xc4\x85, atsakingai vertinti savo galimybes siekiant rezultat\xc5\xb3 ir vengti nes\xc4\x85\xc5\xbeiningos konkurencijos.\n_START_SECTION_\nOrganizuojami renginiai\n_START_PARAGRAPH_\nPagrindiniai s\xc4\x85jungos nariams organizuojami renginiai profesionalumui kelti yra RsV klubai, kuri\xc5\xb3 nuo pirmojo, \xc4\xafvykusio 2007\xc2\xa0m. rugs\xc4\x97j\xc4\xaf, i\xc5\xa1 viso surengta 23._NEWLINE_2007\xe2\x80\x932008\xc2\xa0m. s\xc4\x85junga organizavo konferencij\xc4\x85 \xe2\x80\x9ePR Formos\xe2\x80\x9d\xc2\xa0\xe2\x80\x93 pirm\xc4\x85j\xc4\xaf RsV specialistams skirt\xc4\x85 tarptautin\xc4\xaf rengin\xc4\xaf Lietuvoje._NEWLINE_2014\xc2\xa0m. organizuotas pirmasis metinis komunikacijos renginys Lietuvoje \xe2\x80\x9ePaRa 2014\xe2\x80\x9c, jo metu i\xc5\xa1dalinti kasmetiniai apdovanojimai.'